Sudjelovanje OLAF-a u ZIT-u dogovoreno između nadležnih pravosudnih tijela [država članica] [datum] OLAF1 u ZIT-u sudjeluje pružanjem pomoći, stručnog znanja i koordinacije (ako je dogovoreno). To se sudjelovanje odvija pod uvjetima utvrđenima u ovom aranžmanu i kako je predviđeno primjenjivim instrumentima EU-a. Sudionici Sljedeće osobe iz OLAF-a sudjeluju u ZIT-u: Ime i prezime Funkcija OLAF pisanim putem obavješćuje druge stranke ZIT-a o svakoj osobi koju doda na navedeni popis ili je s njega ukloni. Posebni aranžmani povezani sa sudjelovanjem OLAF-a 1. Načela sudjelovanja 1.1. Osoblje OLAF-a koje sudjeluje u ZIT-u pomaže u prikupljanju dokaza i članovima tima pruža stručno znanje u skladu sa zakonodavstvom o OLAF-u te u skladu s nacionalnim pravom države članice u kojoj taj tim djeluje. 1.2. Osoblje OLAF-a koje sudjeluje u ZIT-u radi pod vodstvom voditelja (voditeljâ) tima utvrđenog u točki [umetnuti relevantnu točku] sporazuma („voditelji ZIT-a”) i pruža svu pomoć i stručno znanje koji su potrebni za postizanje ciljeva i svrhe ZIT-a, kako su ih utvrdili voditelj (voditelji) tima. 1.3. Osoblje OLAF-a ima pravo ne obavljati zadaće ako smatra da se njima krše njegove obveze na temelju zakonodavstva o OLAF-u. U takvim slučajevima član osoblja OLAF-a o tome obavješćuje glavnog direktora OLAF-a ili njegova predstavnika. OLAF se savjetuje s voditeljem (voditeljima) tima kako bi se pronašlo obostrano zadovoljavajuće rješenje. 1.4. Osoblje OLAF-a koje sudjeluje u ZIT-u ne poduzima prisilne mjere. No osoblje OLAF-a koje sudjeluje u ZIT-u može pod vodstvom voditelja (voditeljâ) tima prisustvovati operativnim aktivnostima ZIT-a, kako bi na licu mjesta davalo savjete i pružalo pomoć članovima tima koji izvršavaju prisilne mjere, pod uvjetom da u zemlji u kojoj tim djeluje ne postoje pravne prepreke. 2. Vrsta pomoći 2.1. Osoblje OLAF-a koje sudjeluje pruža sve usluge pomoći OLAF-a, u skladu sa zakonodavstvom o OLAF-u, u mjeri u kojoj je to potrebno ili zatraženo. To uključuje pružanje operativne i tehničke pomoći i stručnog znanja u kaznenim istragama te pružanje i provjeru informacija, uključujući forenzičke podatke i analitička izvješća. 2.2. Osoblje OLAF-a koje sudjeluje u ZIT-u može pomagati u svim aktivnostima, a posebno pružanjem administrativne, dokumentarne i logističke potpore, strateške, tehničke i forenzičke potpore te taktičkog i operativnog stručnog znanja i savjeta članovima ZIT-a, u skladu sa zahtjevima voditelja (voditeljâ) tima. 3. Pristup OLAF-ovim sustavima za obradu informacija 3.1. Osoblje OLAF-a može izravno stupiti u kontakt s članovima ZIT-a te članovima i upućenim članovima ZIT-a, u skladu sa zakonodavstvom o OLAF-u, pružiti informacije iz relevantnih predmeta u OLAF-ovu sustavu vođenja predmeta. Moraju se poštovati uvjeti i ograničenja uporabe tih informacija. 3.2. Informacije koje je osoblje OLAF-a dobilo tijekom sudjelovanja u ZIT-u mogu se, uz suglasnost i pod odgovornošću države članice koja je dostavila informacije, uključiti u relevantne predmete OLAF-ova sustava vođenja predmeta. 4. Troškovi i oprema 4.1. Država članica u kojoj se provode istražne mjere odgovorna je za pružanje tehničke opreme (uredska oprema, smještaj, telekomunikacije itd.) potrebne za obavljanje zadaća te snosi nastale troškove. Ta država članica također osigurava uredsku i komunikacijsku opremu te drugu tehničku opremu potrebnu za (kodiranu) razmjenu podataka. Troškove snosi navedena država članica. 4.2. OLAF pokriva troškove nastale sudjelovanjem osoblja OLAF-a u ZIT-u. Datum i potpis 1 Kako je utvrđeno Odlukom Komisije 1999/352/EZ, EZUČ, Euratom od 28. travnja 1999. o osnivanju Europskog ureda za borbu protiv prijevara (OLAF), kako je zadnje izmijenjena Odlukom Komisije (EU) 2015/512 od 25. ožujka 2015., i kao što je predviđeno Uredbom (EU, Euratom) br. 883/2013 Europskog parlamenta i Vijeća od 11. rujna 2013. o istragama koje provodi Europski ured za borbu protiv prijevara (OLAF) i Uredbom Vijeća (EZ, Euratom) br. 2988/95 od 18. prosinca 1995. o zaštiti financijskih interesa Europskih zajednica (dalje u tekstu „zakonodavstvo o OLAF-u”).